પરમ પૂજ્ય પ્રમુખસ્વામી મહારાજનાં અંતિમ દર્શન માટે અહોરાત્ર લાખો ભક્તો અને મહાનુભાવોનો અવિરત પ્રવાહ સારંગપુર ભણી વહી રહ્યો છે. ભારતના વડાપ્રધાન માનનીય નરેન્દ્રભાઈ મોદી આવતીકાલે તા. 15 ઓગસ્ટના રોજ લાલકિલ્લા પરથી ધ્વજવંદન કર્યા બાદ મધ્યાહને સારંગપુર ખાતે પધારીને પ્રમુખસ્વામી મહારાજનાં ચરણોમાં સમગ્ર રાષ્ટ્ર વતી ભાવશ્રદ્ધાંજલિ અર્પણ કરશે. ભારતના રાષ્ટ્રપતિ શ્રી પ્રણવ મુખરજીએ પણ પ્રમુખસ્વામી મહારાજને શ્રદ્ધાંજલિ અર્પણ કરતા જણાવ્યું છે કે રાષ્ટ્રને જ નહીં પરંતુ સમગ્ર વિશ્વને એમની વિદાયથી એક મહાન આત્માની ખોટ પડી છે.